《八月廿三日夏店驿遇国公入奏得云字》
明代·白范

玉塞函封上紫宸，清秋使节净埃氛。
寸心已近长安日，万骑犹屯朔漠云。
丹陛敷陈天语问，青蒲奏对史臣闻。
老夫白首辕门下，惟待将军蚤策勋。

作者简介：明浙江山阴人，字以中。学行为世所推。洪武中被荐，教授勋戚公侯子弟。诸弟子能服从其教，服装朴素，革除纨裤淫靡之习。擢青州府同知，为政宽简。有诗文集。